GLOBÁLIS FELMELEGEDÉS
REPTÉRI TRANSZFER
KÖLTÖZTETŐ
GRIBBLE-T POLGÁRMESTERNEK!
TEXAS KIRÁLYAI
Elkéstél. A Hill családi kupaktanács ezennel összeült.
Legalább a jegyzőkönyv felolvasását ugorjuk át!
A dolgok rendje… Jó, rendben.
A befektetési portfóliónkon jóváírták a kamatot,
el kell döntenünk, mit csináljunk a pénzzel.
- Milyen összegről van szó? - Nyamvadt öt százalékról.
Nyamvadt? A pénz új pénzt fial, ahogy azt Reagan elnök megálmodta.
Ez el sem éri az átlagos indexalap mértékét.
Aztán ott az infláció. Na az aztán az igazi csendes gyilkos.
A szívbetegségnek csak jobb a marketingje.
Ettől olyan nagyszerű az Aramco nyugdíjbiztosítás.
Mi választunk kockázati szintet.
Kockáztassanak az Y generációsok, és akiknek a munkahelyen kilóg a tetkója!
Több beleszólást szeretnék a pénzügyeinkbe.
A nem befektetett pénznek romlik az értéke. Ne feledd, az idő pénz!
De azt se felejtsük el, hogy a lassú víz partot mos.
Versenyezzünk, ki tud több klisét felsorol… Ki korán kel, aranyat lel!
- Ja. - Aha.
Hát, ja.
Hank, nem tudom, mi bánt, de ne rajtunk töltsd ki a dühödet!
Bocs, hogy ilyen paprikás kedvemben vagyok.
Peggyvel épp a pénzügyekről beszélgettünk.
Üdv az uraknak! Megkóstoljátok John Redcorn piros kukoricáját?
Hű! Ez baromi jó cucc, haver.
Büszke lehetsz a kukoricádra, John Redcorn.
Ezt a vaskos kukoricacsövet Nancy sem vetné meg. Őt is kínáld meg!
Ő már egy ideje rákapott a csövemre.
Eddig mennyit adtál el?
Semennyit. A vaddisznók felzabálták a termésemet.
Tudod, melyik disznó nem zabálja meg a termést? A döglött.
Én úgy tudom, a garázdálkodó vadakat a legcélszerűbb csapdába csalni.
Ezt csak azért mondod, mert nem tudsz lőni.
- Lényegtelen, tudok-e lőni. - Nem tudsz! Jól mondom?
Jól bizony.
Én csak John Redcornnak próbálok segíteni.
Segíthetnél kijavítani a kerítést, és csapdákat állítani.
Örömmel.
Vezeted a háztartást, amíg a férfiak vadásznak.
Jól lealáztad, J. R.!
DISZNÓFOGÓ
Több száz értékelés alapján
ezzel a csapdával akár napi 50 disznót is begyűjthetsz.
Hullanak, mint a legyek! Lődd ki őket!
- Erről van szó! - Így már 51!
Van rá pénz-visszafizetési garancia.
HANGVERSENYTEREM
BEETHOVEN - élő koncert
Csak az első randid Connie-val. Semmi para!
Hű, ezt nevezem!
Megjö-Händel-tem, hogy egyszer eljutok ide.
Zenelázban égek, elkaptam, mint Schubert a szifi-Liszt.
Na jó, nem Chopin-kodok.
Bocs, Frasiert néztem a Netflixen.
Nem az, vicces volt.
Csak hulla vagyok, egész héten éjszakáztam.
Ismerős. Tegnap hajnali kettőig fenn voltam, és fokhagymát pucoltam.
Nem vagyok büdös, ugye? Kétszer zuhanyoztam.
A Beethoven subreddit szerint csodás lesz ez a concerto.
Először a kutyás film subredditjére mentem.
Ott meglepően ocsmány dolgokat olvastam.
A Concerto D-bent el tudtam játszani, de általános után abbahagytam a zenét.
- Már nem hegedülsz? - Nem.
Ezt nem tudtam.
Ez a világ egyik leghosszabb hegedűversenye.
Ezt sem tudtam.
Csendet!
Nincs finomabb a frissen lőtt vadhúsnál.
Bill, azt az utolsót nem hittem, nem lekapod.
Pedig legalább 200 méterre volt.
Az a trükköm, hogy nem oda lövök, ahol a malac van,
hanem oda, ahol a malac lesz.
Ezt hívják vadászatnak, Bill.
Hank, dobd fel a grillre a malacot, amit csapdába csaltál!
Ja, hogy egyet sem fogtál.
Feldobott ez a közös program.
Nem szórakoztam ilyen jól, mióta…
Ebből rendszert csinálhatnánk.
Termést megdézsmáló disznóból nincs hiány.
Lehetne ez a küldetésünk, mint a japánoknál az ikigai.
Ha örömet lelsz a munkában, aranyéleted lesz.
Szerinted ezzel lehetne pénzt keresni?
Nagyobb eséllyel, mint a te kutyás Uber ötleteddel.
Ha van vakvezető kutya, miért ne lehetne Uber-vezető kutya?
Várj, te ezt úgy képzelted, hogy a kutya vezetné az… Jó, hagyjuk!
Ha ezt komolyan gondoljátok,
én azt tanácsolom, szép lassan építsétek fel a bizniszt.
Peggynek is ezt mondtam, hogy a pénzünket is így kell befektetni.
Hanknek van pénze!
Tényleg, Hank, fektesd a pénzed Boomhauer ötletébe!
Dobj meg egy kis pénzmaggal, kihajt, meglátod.
A Hill családi kupaktanács következő ülésén napirendre tűzzük.
Ki kér oldalast? Fincsi!
Két évet sem kell várni, máris nyereséges lesz.
Hasít a pozitív cash-flow görbéje. Kaszáltok ti is, angyalbefektetők lesztek.
Mi a fene folyik itt?
Boomhauer előadja a disznóölő biznisze üzleti tervét. Csitt!
Ezt én akartam megbeszélni veled.
Boomhauer megelőzött.
A pénzünk rám eső felét úgy fektetem be, ahogy nekem tetszik.
A te részed meg az én részem? Nálunk nem így működik a családi kassza.
A befektetés nem olyan, mint a gyereknevelés.
Nem lehet menet közben kitalálni.
A munkaeszközökre észszerű költségstruktúrát dolgozott ki.
A profitkalkulációt a vaddisznók számának becsült gyarapodására alapozta.
Dale és Bill olcsón dolgoznak, így a bérköltségek alacsonyak.
Ez a nyugdíjas éveinkre félretett pénzünk.
Kérjük ki egy banki szakember véleményét!
Ők jobban értenek ehhez, mint mi.
Rendben.
ARLENI HITELINTÉZET
Mr. Coleman, érdekelne a véleménye erről az üzleti tervről.
Mit gondol, ez rossz ötlet, vagy borzalmas ötlet?
Örülök, hogy hozzám fordultak. Átnéztem a papírokat.
És?
Úgy vélem, ez egy sikeres vállalkozás lehet, amibe érdemes befektetni.
- Pontosan… Várjunk, tessék? - Hurrá!
Hurrá, bizony. Megmondta a tutit.
Ha olyan jó befektetés, miért nem száll be maga is?
- Nos, mond valamit. - Máris kibújik a szög a zsákból.
- Betársulok én is. - Tessék?
Szükségük lesz üzleti kapcsolatokra.
Úgy érzem, elkapkodják a dolgot.
Ezt már szeretem, nem csak a szája jár.
Kezet rá, kolléga!
Még nem késő, hogy beszállj te is, Hank. Jó csapat lennénk.
Minden csapatba kell egy csendestárs, aki a háttérből drukkol,
de pénzzel nem száll be.
Hajrá!
Nekem tetszik.
Akkor mind egyetértünk.
A cég neve Döglött Disznó lesz.
- Remek. - Helyes!
Peggy, ki ez az ember, és miért van nagygyűlés a konyhánkban?
Cindy Carrington, közösségfejlesztés.
Örömmel jelentem, két farmról már kaptunk megrendelést.
Félreérti, én nem… Hűha!
Bár a kézfogása magabiztosságot sugároz,
én nem tartozom a cég befektetői közé.
Bill, te is befektettél ebbe az ökörségbe?
Nem befektető vagyok, hanem a helyszíni műveletek intézője.
Én lövöm le a dögöket,
és elásom, amit tévedésből lőttünk le.
Fizetett alkalmazott vagyok.
Bevétel nélkül nehéz fizetést adni.
Ezt hívják utólagos javadalmazásnak.
Ami azt jelenti, hogy…
Tudom, mit jelent, Peggy.
Gyakornoki poszt, hangzatos titulus mögé rejtve.
Ezt kikérem magamnak! Bill, fogytán a kávétejszín.
Intézem.
A megbeszélésünk célja megvitatni, hogy…
Ez egy testületi ülés, csak tagok lehetnek jelen.
És maga kicsoda?
Elnézést, Connor Feliz, könyvelés.
Kedves könyvelő Connor, nem tudom, a Zoomon hogy lehet kipenderíteni valakit,
de ha ki akar tiltani a saját konyhámból, maga repülni fog.
Hank, ha maradni akarsz,
a lehetőség nyitott, még mindig lehetsz befektető.
Harmincéves kártevőirtási szakmai tapasztalatomat
részvényopcióval honorálták.
Ez garantált pénz a zsebbe.
A részvényopció nem így működik.
Akkor hogy működik, Hank?
Fogalmam sincs, de így semmiképp.
Inkább kávézom odakinn.
- Javaslom, hogy… - Bocs!
Lefeküdtél vele az első randin? Isten vagy!
Nem, haver, nem figyeltél.
Elaludtunk a koncert alatt, és kirúgtak a teremből.
Mert szexeltetek?
Joseph, ne legyél gyökér!
Bevetted az Adderallt? Pocsék első randi volt, totál elszúrtam.
Oké, koncentrálok.
Connie?
- Halló? - Szia, Bobby!
Először is, tudom, a tegnapi első randink nem sikerült valami fényesen.
Igen, én is így érzem.
Ki kéne találni valamit, ami illik hozzánk.
Van egy meglepetésem, ami tetszeni fog.
Kérdezd meg, hogy „az” lesz-e a meglepi.
- Joseph, hallak ám! - Akkor válaszolj!
Ez a kismalac pedig… bekrepált.
EXKLUZÍV HARCI ESZKÖZÖK
Látod, Hank? A gyártók máris szponzorálnak.
Szponzorálnak? Ingyen kapjátok ezt a sok cuccot?
Hank, tűzvörös vagy az irigységtől.
Dolgozik benned a FOMO, öcsém. Félsz, hogy kimaradsz a jóból.
Tévedsz, cimbora. Nem látom, hogy mi ebben a jó.
Még egyetlen disznót sem lőttetek le.
Így működik az üzlet, Hank. Disznóölés nélkül is dől a lé.
Elég elmondanunk, hány disznó likvidálása van betervezve,
és az ügyfelek előre kifizetik a még el sem végzett munkát.
A prospektusban minden le van írva.
A vaddisznók veszélyei
Nem engem érdekel.
Megmutatom egy valóban sikeres, igazi üzletembernek.
DÖGLÖTT DISZNÓ
Jó helyen jár, öreg barátom.
Biztos ne jöjjek vissza máskor?
Nyugdíjas vagyok, Hank. Időm, mint a tenger. Sétáljon velem!
Mit nem értek, Buck? Mitől jó befektetés ez?
Ismerem ezt a bizniszt, és higgye el,
annyi esélyük sincs, mint nyerni egy Puerto Ricó-i kaszinóban.
Akkor se állnék be játszani, ha a zsebemben lenne a krupié.
Reméltem, hogy ezt hallom magától, uram.
Főleg miután azt mondták, ez az utolsó esély, hogy beszálljak.
Mennyi lenne a beugró?
Mármint magának.
Magánál ennyi volt az éves fizetésem.
Aprópénz. De ebbe egy vasat sem szabad beletenni.
Otthon mondja meg az asszonynak, hogy visszautasítja az ajánlatot.
Mit fog tenni, Hank?
Visszautasítom az ajánlatot.
Egy év alatt 200%-os megtérülés túl szép ahhoz, hogy igaz legyen.
Jól van, uram?
Lassítson, Mr. Strickland!
A gondolattól is felforr a vérem, hogy egy ilyen becsületes,
jó szándékú embert kis híján rászedtek.
De most bocsásson meg, engem már vár a habfürdő.
Mind itt vannak, helyes.
Értékelem az ajánlatot, de miután beszéltem valakivel,
aki többet tud az üzlet világáról, mint mi együttvéve,
ismét nemet mondok.
A részvények már elkeltek, Hank.
- Igazán? - Hank az?
Mr. Strickland? Maga vette meg a részvényeket?
Azt mondta, túl szép, hogy igaz legyen.
Magára vessen, Hank! Teljesen lázba hozott
az esélylatolgatással, a kaszinós hasonlattal.
De hisz erről maga beszélt nekem.
Hank, ez egy zárt befektetői megbeszélés.
Hagyjon magunkra! Kísérjék ki!
Bocs, Hank, ne vedd zokon!
PRIVÁT RENDEZVÉNY
Mi a?
Megjött Peggy férje.
- Bejöhet. - Kövessen!
FOGLALT Buck Strickland részére
- Éljen! - Cheers!
Megcsináltuk!
Úton a meggazdagodás felé!
- Szép volt, Buck! - Újabb siker.
Tessék, a zellerlé, Mr. Strickland.
DISZNÓVÁGÓ RT.
Örömmel jelentem, hogy a Döglött Disznót felvásárolták, méghozzá
a délnyugat legnagyobb, nyilvánosan működő vaddisznóirtó vállalata,
a Disznóvágó Rt.
Hogy tudott eladni két nap alatt egy kéthetes céget?
GRATULÁLUNK
Szinte kapkodtak utána, a kisujjamat sem kellett mozdítanom.
A Disznóvágó az egész államban felvásárolja a kisebb cégeket.
Hank, hát nem nagyszerű? Megtripláztam a pénzünket,
és még Disznóvágó részvényeket is kaptunk.
Nem hihetetlen?
20%-kal nőtt a részvények árfolyama.
Figyeld, hogy szárnyal a részvényünk!
Beszálltunk a tutiba, havercsótányok.
Csing-csing! Ezt mostantól sokat fogjátok hallani.
Hát nem csodálatos? Mind gazdagok leszünk.
Kivéve téged. Bocs, csak az van bennem, hogy mi mindent együtt csinálunk.
Semmi gond. Tudomásul vettem, hogy…
Feljebb ment még két százalékkal. Csing-csing! Én szóltam előre.
Nem bántam meg, hogy így döntöttem. Nem érzem úgy, hogy lemaradtam valamiről.
Megérkeztek! Ajándékok a cég alapítóinak.
- Győzelem! - Csúcs!
Bakker!
Ó, gyere apucihoz, szépségem!
És aki az ajándékot átadja, a Disznóvágó reklámarca, Nolan Ryan!
A Ryan Expressz?
Átadom a kulcsokat Peggynek, Billnek, Dale-nek, és ezt hogy kell kiejteni?
Csak szimplán Boomhauer.
Szimplán Boomhauer.
Mivel csábították ide?
Én is befektető vagyok. Bolond lennék ezt kihagyni.
Újabb 10%-kal nőtt árfolyam!
- Csing-csing! - Ez az én dumám!
És egyre csak megy felfelé! Igen!
- Gyerünk! - Nahát!
Lehet, hogy jobban értek a pénzügyekhez, mint hittem?
Ki kell mennem a mosdóba.
Menj csak, szívem,
addig én kérek Nolan Ryantől egy dedikált focilabdát.
ARAMCO RÉSZVÉNYEK
Lassú víz partot mos.
Feljebb! Feljebb!
DISZNÓVÁGÓ RÉSZVÉNYEK
VÁSÁRLÁS
UGRIBUGRI
BOLDOG SZÜLINAPOT
- Jó kis meglepi, ugye? - Nagyon.
Emlékszel, amikor régen a szomszédék ugrálóvárában játszottunk? Tök buli volt!
Aztán a rossz arcú pasitól sört vettünk, amit a végén kihánytam.
Tényleg.
Miért nem ugrasz magasabbra?
Igyekszem. Csak nem vagyok formában.
Óriás gyerek vagy, vagy fura felnőtt?
Egyik sem. Menj innen!
Nem hittem, hogy ennyi gyerek lesz itt.
Én jól érzem magam. A fő, hogy együtt vagyunk.
Lássuk, milyen magasra tudunk felugrani! Add a kezed!
Jól vagy?
Jaj, istenem, Connie!
Hova lett a lelkesedés?
Már nincs mit ünnepelni.
De szívás!
A tőzsde döntött: a hagyományos disznóölő cégeknek kampó.
A befektetőink menekülnek, mint kullancsok a fuldokló kutyáról.
Ez mit jelent?
A kullancsok megfulladnának a vízben.
A cég részvényei értéktelenek.
Ez van, egyszer fent, egyszer lent.
Azért jó móka volt.
Bölcsen tette, hogy kimaradt ebből, öreg cimbora.
Dallasi Központi Kórház
Kapott nyugtatót a fájdalomra. Feltehetnék néhány…
A hivatalos neve Kahn Souphanousinphone Jr.
Allergiás a zellerre, a szulfitokra és a macskákra.
A vércsoportja B-pozitív.
- Az első menstruációja… - Maga a legközelebbi rokona?
Valójában most kezdtünk el járni.
Ezek után nem állunk jól.
Értem. Szerintem menjen le a büfébe, mielőtt bezár.
Jó ötlet.
Még valami, a testsúlyához azt írta: „semmi közöm hozzá”.
Ilyen csapdába nem sétálok bele.
GYŐZELEM!
Peggy, valamit el kell mondanom.
Tudom, előszeretettel példálózom a fürge nyúl és a lomha teknős esetével,
de most az történt, hogy a teknőc a végén csak rábökött
a „Vásárlás” gombra, és elherdálta a félretett pénzét,
mert megirigyelte a nyulaktól a habzsi-dőzsit.
Szóval te is vettél Disznóvágó részvényt?
- Igen. - Pont mielőtt bedőlt?
- Mintha én okoztam volna. - Jaj, Hank!
Tudom, és sajnálom, hogy miattam elvesztettük a pénzünket.
Kárpótlásul mégsem veszek magamnak új farmert.
Hank, nem vesztettünk el mindent.
Én még a zuhanás előtt eladtam a részvényeimet.
Tényleg? De miért?
Amikor a cégünket felvásárolta a Disznóvágó,
emlékeztem a szavaidra, hogy mindez túl gyorsan történik.
Meg hogy azt mondtad: „Peggy, a járműbiztosítást is ki kell fizetni.”
Ezzel csak azt akarom mondani, hogy miattad döntöttem helyesen.
Mégis jó csapat vagyunk mi.
De amúgy nem ilyen a hangom.
Most meg hová mész?
Tudtommal van két megrendelő, akik várják a vaddisznóprobléma megoldását.
Talán régimódi felfogás,
de ha az ember elvállal egy munkát, azt végezze is el.
Megyek, és felállítom azokat a csapdákat.
Hálásan köszönöm.
De az elvégzett munkáért
semmiféle anyagi juttatásra ne számíts cégünktől vagy partnereinktől!
Öcsidnek vagy hugidnak viszed?
Tessék? Ja, nem, a barátnőmnek lesz.
Ő nem kisgyerek.
Értem. Készpénz vagy kártya?
Szeretném valahogy jobb kedvre deríteni,
de talán jobban ismerem a 12 éves Connie-t, mint a 21 éves Connie-t.
Gond van a kapcsolattal.
Igazad lehet.
Talán túlságosan kapaszkodunk fiatalkori kapcsolataink emlékébe.
OLVASÁSI HIBA
A kártyádat nem tudta beolvasni. Dörzsöld meg, és próbáld újra!
- Ennyi kellett. Kész is. - Ezek szerint.
Connie, rájöttem, miért sikerülnek rosszul ezek a randik.
Gyerekkorunk élményeit próbáljuk visszahozni,
de azok az idők elmúltak, megváltozunk.
- Ne! - Mi a baj?
Tényleg szakítani akarsz velem, miközben itt haldoklom a kórházi ágyon?
Dehogy, nem így értettem.
De most, hogy felnőttünk, talán nincs meg közöttünk ugyanaz a kapcsolat, mint régen.
Te talán csak azt a duci, 12 éves Bobbyt szeretted,
aki fakanállal dobolt a hasán.
Imádtam azt a Bobbyt!
De ez a mostani, felnőtt Bobby is bejön nekem.
Nem is tudom, mit akarok.
De te vagy a legeltökéltebb ember, akit ismerek,
mert te pontosan tudtad, mi a célod az életben, és véghez vitted.
Amikor azt mondtad, hogy bejövök neked, azt úgy értett…
Ez elképesztő volt!
Tedd már le azt a cuki fenekedet!
Perverz terveim vannak veled. Kezelésbe akarlak venni.
Istenien érzem magam!
Nővérke! Ebből töltsön belém még egyet!
Mi lenne, ha csak beszélgetnénk?
Az ott puding?
Még szép!
A koncert előtti éjszaka miről is tanultál?
Kvantumpont-kisugárzókról. Az állati menő dolog.
Koreában csodákat művelnek vele!
Én ugyanígy vagyok a kimchivel, és a samgyeopsallal.
Bob, menjünk el Dél-Koreába!
Lehetne ott a következő randink.
Bocs.
Működik a dolog.
Gyanúsan jól működik.
Jöttünk segíteni, Hank.
- Számíthatsz ránk, pajti. - Fog ez menni.
Nem maradhattunk ki a buliból. Meg aztán hátha lőni is kell.
Ha már eljöttetek, volna itt még egy feladat.
Pattanj be, te szexi teknős!
PIROS KUKORICA
Most, hogy a vaddisznóktól megszabadultam, a piroskukorica-bizniszem
működési haszonkulcsában 38%-os emelkedésére számítok.
Nos, Hill család? Vélemény?
Erről a pénzügyi igazgatót kérdezzük!
Végtére is neki köszönhetem, hogy még van mit befektetnünk.
Azt mondom, vágjunk bele! John Redcorn kukoricájának ki tudna ellenállni?
Ne értsd félre, John! A kukoricáról van szó, nem másról.
Ez pusztán üzleti együttműködés.
Ezt az elején tisztázzuk!
JONATHAN JOSS emlékére
A feliratot fordította: Tóth Balázs
- Bill, fogytán a kávétejszín. - Intézem!